અનેક ભાષાઓના જાણકાર ડૉ. કાદરીએ સૌપ્રથમ સ્ટેજ ઉપર આવીને મુફ્તીએ - કચ્છને આવકારતા તેમની બાજુમાં જ બેસવા માટેની વ્યવસ્થા કરાવી હતી. નાતના હૃદય સ્પર્શી પઠન પછી ડૉ. કાદરીએ તેમના કચ્છી ભાષામાં તૈયાર કરેલા પ્રવચનને વાંચતા જનમેદની આફરીન પોકારી ગઇ હતી. કચ્છી પઠન વખતે તેમનાથી કોઇ ભુલ થઇ જાય તો લોકો તેમને માફ કરે તેવું કહીને તેઓ કેટલા નમ્ર અને સાલસ છે તેનું ઉદાહરણ પણ આપ્યું હતું.